Sköpunarþörfin er jafnrík í konum og körlum en langt frameftir öldum þótti ekki við hæfi að konur tjáðu sig í öllum greinum lista og alls ekki á sama hátt og karlar . Á fyrri hluta tuttugustu aldar var starfandi klíka framsækinna listamanna í Bandaríkjunum sem kenndir hafa verið við stefnuna abstrakt-expressjónisma . Fremstar í þeim flokki voru nokkrar áhugaverðar konur . Leiðandi á sínu sviði Lee Krassner fæddist árið 1908 í Brooklyn í New York . Konur voru ekki mjög áberandi i listaheiminum þegar hún var að alast upp og enn eimdi eftir af þeim viðhorfum að þær ættu ekki erindi í ákveðnar listgreinar . Hún hóf nám við nafntogaðann listaskóla Hans Hofmann og sagt er að hann hafi litið á málverk eftir hana og sagt : „ Þetta er svo gott að engum dytti í hug að það hefði verið unnið af konu . “ Allan sinn feril var Lee framsýn og frumleg í list sinni . Hún fylgdi stefnu sem kölluð hefur verið AbEx eða abstract expressjónismi . Hún barðist einnig hatrammlega gegn því að konur væru flokkaðar í aðra kassa en karlmenn og settar til hliðar í listalífinu . Þess vegna breytti hún nafni sínu úr Lenore í Lee árið 1940 til að tryggja að gagnrýnendur gætu síður áttað sig á að þar færi kona . Það var hún sem kynnti eiginmann sinn , Jackson Pollock , fyrir þeim hugmyndum sem síðar urðu grundvöllurinn að listsköpun hans . Hún hafði mikil áhrif á sköpun hans og lífsviðhorf en hann náði mun meiri frægði og vinsældum en hún . Árið 1983 , ári áður en hún dó lifði hún það þó að haldin var yfirlitssýning á verkum hennar og gagnrýnendur skrifuðu yfir sig hrifinir eftir hana að kraftur skini af verkunum , bólgin formin og stórar sveiflur í pensildráttum væru heillandi og augljóst að hún hefði haft gífurleg áhrif á vinnu annarra abstract expressíónista . Vildi enga flokkun Elaine De Kooning var velþekkt í hópi abstract expressíonista í New York . Hún og eiginmaður hennar , Willem de Kooning voru leiðandi í hópnum og mótuðu stefnuna að mörgu leyti . Elaine skapaði sér sérstöðu með andlitsmyndum sínum en verk hennar báru samt öll einkenni hreyfingarinnar . Hún barðist einlæglega gegn því að konur í málarlist væru flokkaðar og afgreiddar á einfaldan hátt , enda taldi hún þær hafa jafnsterk einstaklingseinkenni og karlarnir . Þekktustu verk hennar eru seríurnar Andlitslausir menn en þar málar hún samferðamenn sína án andlitsdrátta . Elaine De Kooning var velþekkt í hópi abstract expressíonista í New York . Hún opnaði sína fyrstu einkasýningu með þeim seríu af Frank O’Hara , ljóðskáldi og gagnrýnanda , í Stable Gallery árið 1952 . Ákveðin sveiflukennd orka gegnsýrir verk hennar en þau eru bæði fjölbreytt og nefna má bæði landslagsmyndir , málverk innblásin af nautaati og hellamyndunum í Lascaux . „ Ég vil að fólki finnist allt yfirborð málverksins vera á hreyfingu , “ sagðu hún um verk sín í viðtali en hún skrifaði lengi greinar um list og gagnrýni fyrir ARTNews . Alma Woodsley Thomas var fædd í Georgíu-fylki elst fjögurra systkina . Hún var þeldökk og fjölskyldan fann á eigin skinni fyrir aðskilnaðarstefnu og hatri hvíta meirihlutans en þau flúðu að lokum til Washington þar sem börnin gengu í skóla . Alma var listrænt barn og sýndi mikla hæfileika en hörundslitur hennar kom í veg fyrir að hún færi í listaskóla . Hún lærði kennslu og kenndi til ársins 1921 er hún hóf listnám við Howard-háskóla . Eftir það varð ekki aftur snúið og hún helgaði sig málaralist . Hún er þekktust fyrir stór geómetrísk form í sterkum litum . Fyrstu verk hennar voru dæmigerð fyrir abstrakt expressjónísku-stefnuna en síðar lékk hún sér meira með form og stíl og verk hennar eru ákaflega fjölbreytt . Hún notar liti til að tjá tilfinningar og í mörgum verka hennar má finna mikinn sársauka sem flestir telja að megi rekja til þeirra kynþáttafordóma sem hún og aðrir af hennar kynslóð upplifðum . Michelle Obama fyrrum forsetafrú Bandaríkjanna valdi verk eftir hana í Hvíta húsið þegar hún tók þar við búsforráðum og eitt þeirra hékk í íbúð þeirra Obama . Joan Mitchell flutti árið 1950 til New York . Hún hafði þá nýlokið prófi frá Art Institute of Chicago og var varla lent í eplinu stóra þegar hún var orðin leiðandi í hópi „ avant-garde “ listamanna og meðal fárra kvenna sem tilheyrðu The Club eða Artists Club í Greewich Village . Hún var einstaklega orðheppin og verk hennar einkenndust af ofgnótt lita , tákna og pensilfara sem stundum var líkt við ljóðlínur og í öðrum tilfellum einna líkast staccato-nótum . Hún varð fyrir miklum áhrifum frá samferðamönnum sínum ekki síður rithöfundum og tónlistarmönnum , nefna má að ljóðskáldið Frank O’Hara var náinn vinur hennar og hún var gersamlega heilluð af djassi . Til þess að njóta hans sem oftast og mest var hún fastagestur á the Cedar Street Tavern þar sem lifandi tónlist hljómaði á hverju kvöldi og þar naut hún einnig félagsskapar Miles Davis og Tennessee Williams . Árið 1951 var Joan Mitchell valin ásamt örfáum öðrum konum til að sýna verk sín á sýningu sem kölluð var „ Ninth Street Show ” . Þessi sýning er nú orðin sögulega mikilvæg því hún varð til þess að festa abstrakt expressíónismann í sessi og þar mátti líta verk helstu forkólfa hennar og hugmyndasmiða . Þar á meðal Hans Hoffmann , Stephen Krasner og Jackson Pollock . Joan tilheyrði annarri kynslóð málara sem aðhylltust þessa stefnu ásamt Helen Frankenthaler og Grace Hartigan en þær þóttu færa nýjan og ferskan andblæ inn í þetta umhverfi eldri listamanna . Hún giftist bókaútgefandanum Barney Rosset og var því ein fárra kvenna í myndlist í sínum hópi sem ekki var gift málara . . Þau skildu en síðar tók Joan saman við Jean-Paul Riopelli málara og þau bjuggu saman til ársins 1979 . Byrjaði sem fyrirsæta Mary Abbott byrjaði ferillinn sem fyrirsæta hjáVogue og Harper’s Bazaar . Hún sótti tíma í málaralist hjá Art Student League í New York og eftir að hún skildi við mann sinn árið 1946 settist hún að á tíunda stræti innan um flesta þeirra sem leiðandi voru í abstrakt expressjónistahreyfingunni um þær mundir . Hún fékk inngöngu í listaskóla Roberts Motherwell en kennsla fór fram í stúdíói hans á áttunda stræti . Fljótlega var hún farin að mála risastór verk sem einkenndust af stórum grófum pensildráttum sem sameinuðust í þéttum svarmi fossandi lita . Hún sótti sér innblástur í árlegum ferðum sínum til Haítí og Jómfrúreyja . Aðferðir hennar og listsköpun var mótuð að hluta af kynnum hennar af Willem de Kooning en þau voru vinir meðan hann lifði . Hún hafði einnig sterk tengsl við bókmenntaheiminn og seint á sjötta áratug síðustu aldar fór hún að flétta texta inn í málverk sín í samstarfi við ljóðskáldið Barböru Guest . Hún er enn að og hefur lýst listsköpun sinni sem ljóðlist hins lifandi rýmis . Aðferðir Mary og listsköpun var mótuð að hluta af kynnum hennar af Willem de Kooning en þau voru vinir meðan hann lifði .